Tabu (näyttelijä)

Tabu (oik. Tabassum Fatima Hashmi; s. 4. marraskuuta 1971 Hyderabad, Andhra Pradesh) on intialainen elokuvanäyttelijä. Häntä pidetään yhtenä Intian lahjakkaimmista naisnäyttelijöistä. Tabu on näytellyt enimmäkseen hindinkielisissä elokuvissa, mutta on esiintynyt myös englannin-, telugun-, tamilin-, malajalamin- ja bengalinkielisissä elokuvissa. Tabu on voittanut kaksi National Film Awards -palkintoa, seitsemän Filmfare Awards -palkintoa ja kaksi Filmfare Awards South -palkintoa. Intian valtio myönsi hänelle Padma Shri -palkinnon vuonna 2011.

Tabun ensimmäinen kreditoitu elokuvarooli oli draamassa Hum Naujawan (1985), mutta hänen ensimmäinen pääroolinsa oli teluguelokuvassa Coolie No. 1 (1991). Vuonna 1994 hän voitti parhaan naistulokkaan Filmfare Awards -palkinnon toimintadraamasta Vijaypath. Vuosi 1996 oli tärkeä Tabulle, kun hän voitti parhaan naispääosan National Film Awards -palkinnon roolistaan Punjabin kapinan jalkoihin jäävänä nuorena naisena trillerissä Maachis. Lisäksi hän voitti parhaan telugunaisnäyttelijän Filmfare Awards South -palkinnon romanttisesta draamasta Ninne Pelladata ja saavutti kaupallista menestystä komedialla Saajan Chale Sasural. Vuonna 1999 hän näytteli vuoden menestyneimmissä hindielokuvissa, komediassa Biwi No. 1 ja perhedraamassa Hum Saath-Saath Hain. Hän sai myös ylistystä kriitikoilta elokuvista Virasat (1997), Hu Tu Tu (1999), Astitva (2000) ja Chandni Bar (2001), joista kolme ensimmäistä toi hänelle parhaan naisnäyttelijän Filmfare Awards -kriitikkopalkinnot ja viimeinen toisen National Film Awards -palkinnon.

Tabu näytteli kirjallisuuteen perustuvia roolihahmoja elokuvissa kuten Jane Austenin Järkeen ja tunteisiin perustuvassa Kandukondain Kandukondainissa (2000) ja Shakespearen Macbethiin perustuvassa Maqboolissa (2004). Hänen ensimmäinen kansainvälinen projektinsa oli The Namesake – kaima (2006), joka oli Mira Nairin tulkinta Jhumpa Lahirin romaanista Kaima. Roolistaan romanttisessa draamakomediassa Cheeni Kum (2007) hän voitti ennätyksellisen neljännen parhaan naisnäyttelijän Filmfare Awards -kriitikkopalkintonsa. Tämän jälkeen hän hidasti työtahtiaan elokuvissa. Hän näytteli prostituoitua teluguelokuvassa Pandurangadu (2008) ja hänellä oli pienehkö rooli Ang Leen seikkailuelokuvassa Piin elämä (2012). Vuonna 2014 hän näytteli elokuvassa Jai Ho ja sai ylistystä kriitikoilta roolistaan Shakespearen Hamletiin perustuvassa elokuvassa Haider. Hän voitti jälkimmäisestä parhaan naissivuosan Filmfare Awards -palkinnon. Myöhemmin Tabu näytteli komediassa Golmaal Again (2017), ja sai lisää ylistystä poliisin roolistaan trillerissä Drishyam (2015) ja murhaajan roolistaan mustassa komediatrillerissä Andhadhun (2018). Jälkimmäinen oli myös suuri kaupallinen menestys. Tabu näytteli BBC Onen televisiosarjassa A Suitable Boy.

 Filmografia 
 Vuosi  Elokuva  Rooli  Kieli  Muuta 1985  Hum Naujawan  Priya  Hindi  1991  Coolie No. 1  Ranjani  Telugu 1994  Pehla Pehla Pyaar  Sapna  Hindi  Vijaypath  Mohini ”Mona”  Hindi  Parhaan naistulokkaan Filmfare Awards -palkinto1995  Prem  Lachi/Sonia Jetley  Hindi  Saajan Ki Baahon Mein  Kavita  Hindi  Sisindri  Itsenään  Telugu  Erikoisesiintyminen Haqeeqat  Sudha  Hindi 1996  Saajan Chale Sasural  Divya Khurana  Hindi  Kaalapani  Parvathi  Malajalam  Kadhal Desam  Divya  Tamili  Himmat  Anju  Hindi  Tu Chor Main Sipahi  Kajal  Hindi  Jeet  Tulsi  Hindi  Ninne Pelladatha  Mahalaxmi  Telugu  Parhaan telugunkielisen naispääosan Filmfare Awards South -palkinto Maachis  Veerandra  Hindi  Parhaan naispääosan National Film Awards -palkinto1997  Virasat  Gehna  Hindi  Parhaan naisnäyttelijän Filmfare Awards -kriitikkopalkinto Darmiyan  Chitra  Hindi  Border  Yamora Kaur Chandpuri  Hindi  Iruvar  Senthamarai  Tamili 1998  Thaayin Manikodi  Rani  Tamili  Chachi 420  Janki Paswan  Hindi  Aavida Maa Aavide  Archana  Telugu  Two Thousand One  Billu  Hindi  Hanuman  Anja  Hindi 1999  Kohram: The Explosion  Kiran Patekar  Hindi  Hum Saath-Saath Hain  Sadhana  Hindi  Hu Tu Tu  Panna  Hindi  Parhaan naisnäyttelijän Filmfare Awards -kriitikkopalkinto Biwi No. 1  Lovely  Hindi  Thakshak  Suman  Hindi 2000  Snegithiye  Gayatri  Tamili  Cover Story  Jasmine  Malajalam  Hera Pheri  Anuradha Shivshankar Panikar  Hindi  Kandukondain Kandukondain  Sowmiya  Tamili  Tarkieb  Roshni Choubey  Hindi  Dil Pe Mat Le Yaar  Kamya Lal  Hindi  Shikari  Suman  Hindi  Astitva  Aditi  Hindi/marathi  Parhaan naisnäyttelijän Filmfare Awards -kriitikkopalkinto2001  Ghaath  Kavita Chaudhary  Hindi  Dil Ne Phir Yaad Kiya  Roshni Batra  Hindi  Chandni Bar  Mumtaz Ali Ansari  Hindi  Parhaan naispääosan National Film Awards -palkinto Aamdani Atthani Kharcha Rupaiyaa  Meena  Hindi 2002  Maa Tujhhe Salaam  Sonia Khanna  Hindi  Filhaal…  Rewa Singh  Hindi  Chennakeshava Reddy  Sita  Telugu  Zindagi Khoobsoorat Hai  Shalu  Hindi  Saathiya  Savitri Rao  Hindi 2003  Abar Aranye  Amrita  Bengali  Khanjar: The Knife  Shilpa  Hindi  Hawa  Sanjana  Hindi  Jaal: The Trap  Neha Pandit  Hindi  Maqbool  Nimmi  Hindi 2004  Main Hoon Na   Hindi  Erikoisesiintyminen Meenaxi: A Tale of Three Cities  Meenaxi/Maria  Hindi 2005  Silsiilay  Rehana  Hindi  Bhagmati  Bhagmati  Hindi  Andarivaadu  Shanti  Telugu 2006  Shock  Geetha  Telugu  Fanaa  Malini Tyagi  Hindi 2007  Sarhad Paar  Pammi  Hindi  The Namesake – kaima  Ashima Ganguli  Englanti   Cheeni Kum  Nina Verma  Hindi  Parhaan naisnäyttelijän Filmfare Awards -kriitikkopalkinto Om Shanti Om  Itsenään  Hindi  Erikoisesiintyminen laulussa ”Deewangi Deewangi”2008 Idee Sangati  Swarajya Lakshmi  Telugu  Pandurangadu  Amrutha  Telugu   2010  Toh Baat Pakki  Rajeshwari  Hindi  Khuda Kasam  Neetu Singh  Hindi  2011  Urumi   Malajalam  Erikoisesiintyminen laulussa ”Aaranne Aarane” 2012  Piin elämä  Gita Patel  Englanti  2013  David  Frenny  Hindi/tamili  2014  Jai Ho  Geeta Agnihotri  Hindi   Haider  Ghazala Meer  Hindi  Parhaan naissivuosan Filmfare Awards -palkinto 2015  Drishyam  Meera Deshmukh  Hindi  Talvar  Reema Kumar  Hindi  2016  Fitoor  Begum Hazrat  Hindi  2017 Golmaal Again Anna Matthew Hindi 2018 Missing Aparna Dubey Hindi Sanju  Itsenään Hindi Cameoesiintyminen Andhadhun Simi Hindi 2019 De De Pyaar De  Manjana ”Manju” Rao Hindi Bharat  Gudiya/Meher Hindi 2020 Ala Vaikunthapurramuloo Yasoda ”Yasu” Telugu Parhaan telugunkielisen naissivuosan Filmfare Awards South -palkinto Jawaani Jaaneman Ananya Singh Hindi 2022 Bhool Bhulaiyaa 2  Manjulika/Anjulika Hindi Parhaan naisnäyttelijän Filmfare Awards -kriitikkopalkinto Drishyam 2  Meera Deshmukh Hindi  2023 Kuttey  Poonam ”Pammi” Sandhu Hindi  Bholaa  Diana Joseph Hindi  Khufiya  Hindi

 Televisio 
 Vuosi Ohjelma Rooli Kanava 2020 A Suitable Boy Saeeda Bai BBC One

 Lähteet 

 Aiheesta muualla 





Luokka:Intialaiset näyttelijät
Luokka:Vuonna 1971 syntyneet
Luokka:Elävät henkilöt